**ՂԱՍԱԲ-ՕՂԼԻՆ / Հայ ժողովրդական հեքիաթներ, Հատոր VIII / Գուգարք (Լոռի), Լոռու բարբառ (խոսվածք)**

Ժամանակով կար մի թագավոր, էդ թագավորը Դունիա-գոզալին կուզեր։ Դա շատ շխար էլավ, կարաց ոչ Դունիա-գոզալին առնել։

Թագավոր օրին մի օր տեհավ, որ իր տղեն խարաբ ա ըլլում։ Ասեց թե.— Տղա՛, քու ուտելիքը չի պակսի, քու հագնելիքը չի պակսի, դուն խի՞ ես խարաբ ըլլում։

Նըհա ասավ, թե.— Ապի՛, ես Դունիա-գոզալին եմ ուզում։

Նա էլ եդ տարավ տղին մի լավ սիլլա տվուց, թե.— Ես չի կարացի ուզել, դուն ի՞նչ էս։

Նըհա, տղեն հորիցը խռովեց։ Վե կացավ հենց ըղու էլավ։ Դա գնաց իմացավ, որ մի տեղ, մի Ղասաբ-օղլի կա, գնաց հենց Ղասաբ֊օղլու տուն։

Ղասաբ-օղլուն ըսաց տղեն.— Սերն աստծու խաթեր, ես եկեմ քո կուշտը, ուզում եմ, որ Դունիա-գոզալին ինձ համար բերես։

Դա ասավ, թե.— Որդի՛, իմ կուշտն ես իկե, քու խոսքը անտես չեմ անի, գնա ուստենուն ասա, ինձ համար մի էրկաթից ճիպոտ շինեն։

Դարբինը չորս-հինգ ըշակերտ թոփ արավ կլոլեցին մի եքա զարուզամբի էրկաթից ճիպոտ ընդեղ վեր գցեցին։

Էդ տղեն ասավ, թե. —Մի՞թե մարդ կարելի ա էսի վեր քաշած ըլլի։

Ղասաբ-օղլին իրիկունը մթան էկավ։ Էկավ ճիպոտը վերցուց, ասավ.— Քիչ թեթև ա ըլել։

Վեր կացան ճնապարհ ընգան դըբա Դունիա-գոզալին։

Դրանք գնացին ուշապնու ղուրուղում վեր էկան, հանգստացան։

Ուշապների մեկը հընդիան ճվաց։

Ասաց թե.— Օձն իրան պորտովը, ղուշն իրան թևովը գալ չեն իմ տեղը, դուն ի՞նչ մըրզանեն միլլեթ ես, որ էկել ես:

Դա ասաց.— Վըրես բարկանալ մի, ջափա քաշի ճիպոտս ինձի տուր, գնամ։

Հենց դա կռացավ, ջափա քաշեց, դես ընկավ, դեն ընկավ, կարաց ոչ վերունի, իրան տա։

Ուշապու մեկ աղբերն էլ էկավ, ճվաց, թե.— Իմ ղուրուղից դուրս էլեք։

Ղասաբ֊օղլին ասեց.— Ջափա քաշեցեք, ճիպոտս տվեք, ես գնում եմ։

Էլի չալիշ էկավ, չալիշ էկավ՝ չի կարաց վերցնել։

Դրանց ղի տալով, մյուս չորսն էլ էկան. դրանք ղի տվին, բարկացան իրանց ախպորտանց վրա։

Ասին.— Խի՞ չեք կապոտում դրանց, բերեք մեր մոտ։

Դըհանք էկան. Ղասաբ-օղլին ասավ դրանց.— Ջափա քաշեցե՛ք, ճիպոտըս ինձի տվեք, ես գնամ։

Դըհանք օխտն էլ չալիշ էկան, կարացին ոչ թե վերցնեն։ Դըհանց թուքը ցամաքեց, դըհանք վախեցան։

Ղասաբ-օղլուն ասացին.— Արի գնանք մեր մոտ, Դունիա-գոզալը օխտն աղբոր քիր ա, հենց իմ ղուրուղումն ա։

Ղասաբ-օղլին ու էդ տղեն գնացին դրանց տունը։

Դրանց ասեց Ղասար-օղլին.— Կարելի կըլլի ձեր քիրը տված ըլլիք էս տղին, ինքն էլ թագավորի որդի ա։

Ասին.— Կտա՛նք, խո դրանե լավ տղի չպիտի տանք։

Աղջիկը՝ Դունիա-գյոզալը տվին տղին։

Ղասաբ-օղլին և դևնին գնացին ֆորս։ Դևանք Ղասաբ-օղլուն ուրիշ կողմի վրա ղարգեցին, էն տեղ ուրիշ դև կար, գլխավոր էր, ուզեին թե դրան ոչնչացնեն։

Դա գնաց տեհավ էրկու ուշապ գլուխները հիրարու վրա դրած, թշշացնում են դրա վրա, որ ուտեն։ Դա ճիպոտը եդ թեքեց, դրանց գլխու վրա դրուց, ճիպտի ծերիցը կպան։

Դա վերցրուց դրանց պռոշները կտրատեց, գցեց աղլուխը, բերուց տուն:

Ուշապները ըրիկունը տեհան, որ ըհա նրանց պռոշները պերել ա, դրանց թուքը ցըմաքեց։

Էն տղի ու աղջկա ձեռին վեց հատ բլանիք կա, հինգը դուռ բաց արել ա, մեկը մնացել։

Տղան ասավ.— Բի էս մինն էլ բաց անենք։

Աղջիկն ասավ.— Չի՛ կարելի։

Տըղեն կնկանը զոռեց։

Ասավ, թե.— Բի՛ բաց անենք։

Դրանք բաց արին, տեհան, որ տանը մի մարդ կա, ինքը մի թիզ՝ պառավ, ծեր մարդ ա, փետքաշով կապած։

Դա ասավ էդ աղին.— Խնդրում եմ էդ ջուրը, մի ջափա քաշի, պռընգիս դի։

Տղեն ջուրը դրուց պռընգին։

Մարդն էլի ասավ.— Թինգուքիս ածա մըխելի էդ քացախից։

Դա ձեռը տակը տվուց, տվուց թինգուքին։ Կապած մարդը փետքաշը կտրեց, եդ տարավ մի չորս սիլլա տվուց տղին վեր գցեց, Դունիա-գոզալին վե կալավ, Սև ծովի, Սպիտակ ծովի արանքը տարավ։

Խաբարը տանք Ղասաբ֊օղլուն։ Ղասաբ-օղլին եկավ իմացավ, որ տարել են Դունիա-գոզալին։ Էն տղեն էլ հենց նվաղել է։

Գալիս ա ջուր տալի, է՛ն տղեն եդ բերում։

Ասում ա.— Էս ո՞նց էլավ։

Տղեն ասում ա.— Ես բան չի գլխի էլա։

Ղասաբ-օղլին գալիս ա ուշաբների կուշտը, տղին կշեռքի վրա դնում, քաշում ա։ Նա դե հա՛ չորս փութ ա։

Ասեց, թե.— Կգա՛մ, կտենում կշինեք հինգ փութը։

Նա վե կացավ գնաց։ Գնաց տեհավ իրեք օքմին կռիվ են գցի։ Դրանք ունեն իրեքը մի զազի, մի խալիչա, մեկ էլ մի ղամշի։

Ղասաբ-օղլին ասավ, էն իրեք հոգուն.— Սա չաչեն, խալիչեն, ղամշին ի՞նչ հունարի տեր ա։

Էս իրեք հոգին ասին.— Սա էն հունարի տերն ա, որ վրեն նստես հա, ասե թե. «Քու տիրոնջ ֆոգին կսիրես, քեզ փլան տեղն եմ ուզում»։

Ղասաբ-օղլին ասում ա.— Կաց ես դրան քիչ փորձեմ, տեսնեմ գնում ա, թե գնում չի։

Ասում ա թե.— Քու տիրոնջ ֆոգին կսիրես, քեզ,— ասում ա,— ուզում եմ Սև ծովի, Սպիտակ ծովի ըրանքումը։

Մին էլ տենում ա, որ Սև ծովի, Սպիտակ ծովի ըրանքն ա։

Նա գնաց տեհավ, ուշաբը քուն մտած ա։

Ասեց.— Աղջի՛, վի կաց գնանք։

Դա ըսավ, թե.— Ուշաբի ֆոգին իրա ձեռին չի, քեզ կտորում ա։

Ղասաբ-օղլին ասավ դրան, թե.— Դու ուշաբի տեղը նեղի, դա բալի իրան ֆոգու տեղը ասի։

Աղջիկն ասում ա.— Լա՛վ։

— Դո՛ւ,— ասում ա ուշապին,— քու ֆոգու տեղը ինձ ասա, հետը զրից անեմ։

Նա ըսավ.— Փլան պըտաշարումը մի ղութի կա, ղութու միջին իրեք ծտի ճուտ կա, էդ ծտի ճուտերն հենց իմ ֆոգին ա։

Դա Ղասաբ-օղլուն ասում ա, Ղասաբ-օղլին վեր ա կենում ճանապարհ ընկնում, գնում ա, որ էդ ճուտերին մորթոտի։

Գնաց ճուտերի մեկի շլինքը պոկեց, ուշաբը, դպա նրան վազ տալով գնում ա։

— Քի՛չ,— ասում ա,— դուն մհոլ տու, ես քեզ հասնեմ։

Նա քիչ մոտանում ա, ճուտերի ճիտը Ղասաբ-օղլին պոկում ա։ Ուշաբը վեր ա ընկնում։ Ղասաբ-օղլին ուշաբու պռոշները կտրատում ա, դնում աղլուխումը։ Վեր ա կենում, Դունիա-գոզալին վերնում, գալիս ա թագավորի տղի մոտ։

Ճանապարհում գալիս ա էն խալիչեն, էն չաչեն, էն ղամշին փայ անում իրանց տերերի վրա։

Գալիս ա ուշաբների կուշտը, քաշում, տենում ա, որ թագավորի տղեն հինգ փութ ա էկե։

Դրանք ըղու էլած դըպա թագավորի տուն են գալի։

Ղասաբ-օղլին տղին ասավ.— Խիզանին բի, ես գնամ կրակ անեմ, որ տըքանանք։

Գնում ա կրակ անում, տենում ա իրեք աղունակ գալիս ա դրա կողքին վեր գալի։

Աղունակն աղունակին ասում ա.— Աղջի ջա՛ն, գիտես ի՞նչ կա, Ղասաբ-օղլու աղաք թագավորը սեղան պտի տա, որ մատը տա փորթ ըլի, որ Դունիա-գոզալը մնա թագավորին։ Ով որ էդ խոսքը թագավորին ասի, ծնգներիցը հետ քար դառնա։

Ընդունք թռան գնացին։ Մյուս էքսըն էկավ։

Ղասաբ-օղլին ասավ թե.— Ա՜յ տղա, խիզանին բե, ես գնամ ասեմ։

Որ կրակը վառեց, աղունակնին էլի վեր էկան։

Միջնեկն ըսավ.— Աղջի ջա՛ն, գիտե՞ս ինչ կա, թագավորը օթախ պըտի ռախտի, որ Ղասաբ-օղլին նի մտնի, դրա վրա՝ դեղը վեր դառնա, Դունիա-գոզալը մնա թագավորին:

Աղունակնին ասին.— Ով որ ասի, քար դառնա։

Թռան գնացին։

Վե կացան գնացին թագավորի տուն, տեհան ռախտած սեղանը էկավ։ Սեղանին իրան ճիպոտով տալիս ա, կեսը դեն ա գցում, կեսը՝ դեն։

Թագավորը դուս ա գալի ասում ա.— Գլխուս վրա տեղ ունիք, համեցեք։

Ղասաբ-օղլին ասում ա.— Թագավորն ապրած կենա, մենք ուժելի թավուր տեղը լայեղական չենք։

Նրանք գնում են մի խոզալանի մեջը մտնում:

Մի պառավ թագավորին ասում ա.— Թագավորն ապրած կենա, ի՞նչ կտաս, որ Ղասաբ-օղլուն դեղեմ, Դունիա-գողալը քեզ մնա։

Պառավին թագավորն ասում ա.— Քու քաշով մին ոսկի կտամ։

Պառավը գալիս ա Ղասաբ-օղլու մոտ։ Ուզում ա, որ դեղի, ճիպոտի ծերը վրեն ա դնում, ճիպտի ծերիցը կպչում ա։

Ըռավոտը վեր ա կենում Ղասաբ-օղլին, որ թագավորին ասած ըլլի իրան արած բաները։

Ասում ա.— Թագավորն ապրած կենա, ինձ հըմա ռախտած սեղան բերիր, որ ուտեմ մահանամ, որ Դունիա-գոզալը քեզ մնա։

Ասում ա թե չէ՝ ծնգներից հետ քար ա դառնում։

— Թագավորն ապրած կենա,— ասում է նա,— դուն օթախն ռախտ էրիր, որ ես նի մտնեմ մեռնիմ, որ Դունիա-գոզալն քեզ մնա։

Ասում ա թե չէ, քար ա դառնում վեր ընկնում։

Թագավորը սարքում ա ղոշուն կապելը, որ Դունիա-գոզալը տանի։

Դունիա-գոզալը Ղասաբ-օղլու ճիպոտը վեր ա կալել, ղոշունին ետ ա տալի։

Տղեն ասում ա.— Լաց ըլլի, Ղասաբ-օղլու մին մի կուռը թաց արա, մին՝ մի կուռը։

Ղասաբ-օղլու խորխը պատռեց։ Նա վե կացավ։

— Օ՜,— ասավ,— Դունիա-գոզա՛լ, էս խի՞ դու ընձի վեր չես կացնի, որ ես վեր կենամ, դուն իմ ճիպոտը վեր ես կալե, ես ինքա՞ն եմ քնե։

Ղասաբ-օղլին ճիպոտը վերցնում ա։ Թագավորի շլինքին տալիս ա, վեր ա գցում։ Նորից գնում են թագավորի օթաղը, էն տղին հարսանիք են անում, նրան ընդրում թագավոր։

Ըստըծանե իրեք խնձոր վեր ընկնի, մինն՝ ասողին, մինը՝ լսողին, մյուսն՝ ալամ աշխարին։